Արձանագրություն 01

08.02.2023թ. ք.Ստեփանավան

Ս/թ փետրվարի 08-ին Ստեփանավանի համայնքապետարանի նիստերի դահլիճում տեղի ունեցավ Ստեփանավան համայնքի ավագանու արտահերթ նիստը: Նիստին մասնակցում էին ավագանու անդամներ Արմեն Գրիգորյանը, Հրահատ Աբրահամյանը,Արմեն Փաշիկի Գրիգորյանը, Հմայակ Մարտիրոսյանը, Արևիկ Մարգարյանը, Անուշ Իսպիրյանը, Ատոմ Գագինյանը, Անուշ Բաղդասարյանը,Աղունիկ Նալբանդյանը, Արմեն Դավթյանը, Արթուր Պապյանը,Լևոն Պապյանը, Վանո Հակոբյանը, Արծրուն Հակոբյանը,Արմեն Ջուլհակյանը, Ջոն Կիրակոսյանը, Անդրանիկ Տոնոյանը,աշխատակազմի քարտուղար Գայանե Ղալաչյանը, բաժնի պետեր,գլխավոր մասնագետներ, վարչական ղեկավարներ՝ Սամվել Անտոնյանը, Գևորգ Մանուկյանը, Արթուր Սավթալյանը:Նիստը հեռարձակվում էր առցանց:Նիստը վարում էր համայնքի ղեկավար Արմեն Գրիգորյանը: Նա ներկայացրեց օրակարգը.

1. Ստեփանավան համայնքի ավագանու արտահերթ նիստ սահմանելու և նիստի օրակարգը հաստատելու մասին
2. Հայաստանի Հանրապետության Լոռու մարզի Ստեփանավան համայնքի 2023 թվականի բյուջեում փոփոխություններ կատարելու մասին
3. Հայաստանի Հանրապետության Լոռու մարզի Ստեփանավան համայնքի սեփականությունը հանդիսացող անշարժ գույքը նվիրելու մասին
4. Սուբվենցիոն ծրագրերի մրցույթն իրականացնելու մասին
5. Հայաստանի Հանրապետության Լոռու մարզի Ստեփանավան համայնքի համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց փոխհատուցման վճարից ազատելու մասին
6. Հայաստանի Հանրապետության Լոռու մարզի Ստեփանավան համայնքի համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց փոխհատուցման վճարից ազատելու մասին
7. Հայաստանի Հանրապետության Լոռու մարզի Ստեփանավան համայնքի համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց փոխհատուցման վճարից ազատելու մասին
8. Ստեփանավան համայնքի բնակիչ Անահիտ Հարությունյանին դրամական աջակցություն տրամադրելու մասին
9. Ստեփանավան համայնքի բնակիչ Յուրա Շահինյանին դրամական աջակցություն տրամադրելու մասին
10. Ստեփանավան համայնքի ավագանու չորրորդ նստաշրջանի հերթական նիստի գումարման օրը սահմանելու և Ստեփանավան համայնքի ավագանու 27.12.2022 թվականի թիվ 138 որոշումը ուժը կորցրած ճանաչելու մասին

Օրակարգում հարցեր ավելացրեց Գայանե Ղալաչյանը ՝ ՀՀ Լոռու մարզի Ստեփանավան համայնքի թիվ 1, 3, 4 և «Ամալյա Կարապետյանի անվան թիվ 5 մանակապարտեզ» ՀՈԱԿ-ների համար սննդամթերք ձեռքբերելու նպատակով մեկ անձից գնում կատարելու մասին, Սամվել Ֆրանգյանը Հայաստանի Հանրապետության Լոռու մարզի Ստեփանավան համայնքի սեփականությունը հանդիսացող անշարժ գույքը օտարելու մասին և Լևոն Քալանթարյանը Հայաստանի Հանրապետության Լոռու մարզի Ստեփանավան համայնքի մի շարք փողոցների, տեղանվանումների ուղղում կատարելու և Ստեփանավան համայնքի ավագանու 04.05.2011 թվականի «Ստեփանավան քաղաքի Ձախափնյա թաղամասի 4-րդ միկրոշրջանի փողոցներն անվանակոչելու մասին» թիվ 13-ն որոշման հավելված 1-ի՝ 2-րդ, 3-րդ, 19-րդ եվ հավելված 2-ի՝ 8-րդ, 12-րդ, 13-րդ կետերը ուժը կորցրած ճանաչելու մասին հարցերը:

Օրակարգի վերաբերյալ այլ հարցեր չեղան այն դրվեց քվեարկության և միաձայն անցավ:

Նիստը սկսեց իր աշխատանքը

Լսեցին Հայաստանի Հանրապետության Լոռու մարզի Ստեփանավան համայնքի 2023 թվականի բյուջեում փոփոխություններ կատարելու մասին

Զեկուցողը Է. Ռևազյանը մանրամասն ներկայացրեց 2023 թվականի բյուջեում կատարված փոփոխությունները ըստ հավելվածների:Քննարկումներից հետո միաձայն հաստատվեց 2023թ-ի բյուջեն:

Լսեցին Հայաստանի Հանրապետության Լոռու մարզի Ստեփանավան համայնքի սեփականությունը հանդիսացող անշարժ գույքը նվիրելու մասին

Զեկուցողը ՝ Լ. Քալանթարյանը նշեց, որ Ստեփանավան համայնքի 14 բնակարաններ չեն սեփականաշնորհվել:Այդ բնակարանները հատկացվել են դեռևս 2003թ-ին: Սեփականաշնորհման գործընթացի ժամկետները լրացել են և թվով 14 բնակարաններ դուրս են մնացել անշարժ գույքը գրանցելու հնարավորությունից:Այդ բնակարանները համայնքային սեփականություն են, առկա են վկայականները և անհրաժեշտ է համայնքի ավագանու թույլտվությունը այդ բնակարանները բնակիչների կողմից գրանցելու համար: Հարցը դրվեց քվեարկության, անցավ միաձայն:

Լսեցին Սուբվենցիոն ծրագրերի մրցույթն իրականացնելու մասին

Զեկուցողը՝ Լ. Քալանթարյանը նշեց, որ Ստեփանավան համայնքում սուբվենցիոն ծրագրերը պետք է ավարտված լինեն 2023թ-ին, ուստի անհրաժեշտ է մրցույթն իրականացնել հայտերի ներկայացման համար նախատեսված 30 օրվա փոխարեն օրենքով սահմանված կարգով 10 օրվա ընթացքում ;Քվեարկությունը անցավ միաձայն:

Լսեցին Հայաստանի Հանրապետության Լոռու մարզի Ստեփանավան համայնքի համայնքային ենթակայության մանկապարտեզի ծառայությունից օգտվողների համար՝ համայնքի կողմից կամ համայնքի պատվերով մատուցած ծառայությունների դիմաց Ալեքս Միքայելի Բաշոյանին,Սարգիս Կորյունի Սարգսյանին և Ժենյա Ալեքսանդրի Սամոյլենկոյին փոխհատուցման վճարից ազատելու մասին

Զեկուցողը՝ Հ. Մովսիսյանը նշեց , որ 44-օրյա պատերազմում զոհված Միքայել Բաշոյանի կինը դիմել է համայնքի ղեկավարին երեխային մանկապարտեզի վարձավճարից ազատելու մասին:Մանկապարտեզի վարձավճարից ազատելու մասին դիմել են նաև վիրավորում ստացած և հաշմանդամություն ունեցող Կորյուն Սարգսյանը իր երեխայի համար, և 44-օրյա պատերազմի մասնակից Ալեքսանդր Սամոյլենկոն իր երեխայի վարձից ազատելու մասին:Համայնքի ավագանին միաձայն քվեարկեց ներկայացված հարցերի համար:

Լսեցին ՝ Ստեփանավան համայնքի բնակիչ Անահիտ Հարությունյանին դրամական աջակցություն տրամադրելու մասին

Զեկուցողը՝ Հ. Մովսիսյանը նշեղ, որ համայնքի ղեկավարին է դիմել Ստեփանավան համայնքի բնակիչ Անահիտ Հարությունյանը դրամական աջակցություն ստանալու խնդրանքով:Դժբախտ պատահարի արդյունքում վնասվել է նրա աչքը, վիրահատվել է և դեղորայքը ստանալուց հետո անհրաժեշտ է ևս մեկ վիրահատություն:Հայտնվել է դժվարին իրավիճակում և անհրաժեշտ է դրամական աջակցություն:Առաջարկվում է նրան օգնել 50.000 ՀՀ դրամի չափով:Հարցը դրվեց քվեարկության, անցավ միաձայն:

Լսեցին Ստեփանավան համայնքի բնակիչ Յուրա Շահինյանին դրամական աջակցություն տրամադրելու մասին

Զեկուցողը ՝ Հ. Մովսիսյանը նշեց, որ Ստեփանավան համայնքի բնակիչ Յուրա Շահինյանը դրամական աջակցություն ստանալու խնդրանքով:Յուրա Շահինյանը 4 երեխաների հայր է ,միայնակ խնամում է իր անչափահաս երեխաներին:Փոքր երեխայի մոտ հայտնաբերվել է բազկի պիգմենտային նևուս, որն անհրաժեշտ է վիրահատել Երևանի Ֆանարջյանի անվան ուռուցքաբանական ազգային կենտրոնում:Վիրահատությունը անվճար է : Սակայն ճանապարհածախսի և կեցության համար անհրաժեշտ է գումար:Համայնքի ավագանին որոշեց 70.000հազար ՀՀ դրամ տրամադրել Յուրա Շահինյանին:

Լսեցին ՀՀ Լոռու մարզի Ստեփանավան համայնքի թիվ 1, 3, 4 և «Ամալյա Կարապետյանի անվան թիվ 5 մանակապարտեզ» ՀՈԱԿ-ների համար սննդամթերք ձեռքբերելու նպատակով մեկ անձից գնում կատարելու մասին,

Զեկուցողը ՝ Գ. Ղալաչյանը նշեց, որ Ստեփանավանի համայնքապետարանը թիվ 1,3,4,5 մանկապարտեզների սննդամթերքի ձեռք բերման գործընթացի արդյունքում 35 չափաբաժին սննդամթերքի ձեռք բերման գնման ընթացակարգում 14 չափաբաժնի մասով գնման ընթացակարգը հայտարարված է չկայացած:Հայտարարվել է 2-րդ մրցույթը, որի արդյունքում մեկ չափաբաժնի մասով կնքվել է պայմանագիր, իսկ 19 չափաբաժինների մասով գնման ընթացակարգը հայտարարվել է չկայացած:Մանկապարտեզներում սննդի մատակարարման գործընթացը կազմակերպելու համար խնդրում ենք Ձեր թույլտվությունը մեկ անձից գնում կատարելու մասին:Հարցը ընդունվեց միաձայն:

Լսեցին Հայաստանի Հանրապետության Լոռու մարզի Ստեփանավան համայնքի սեփականությունը հանդիսացող անշարժ գույքը օտարելու մասին

Զեկուցողը ՝ Ս. Ֆրանգյանը նշեց, որ Ստեփանավան համայնքի բյուջեն համալրելու և օտարվող գույքը արդյունավետ օգտագործելու նպատակով առաջարկվում է աճուրդային կարգով օտարել Ստեփանավան համայնքի սեփականությունը համաձայն անշարժ գույքի սեփականության իրավունքի գրանցման թիվ 2484707 վկայականի հանդիսացող 06-051-0043-0001 կադաստրային ծածկագրով , արդյունաբերության ,ընդերքօգտագործման և այլ արտադրական նշանակության , գյուղատնտեսական արտադրական օբյեկտների գործառնական նշանակության 12600քմ մակերեսով հողամասը և արտադրական նպատակային նշանակության 3283.1քմ ընդհանուր մակերեսով երկու անասնագոմը, 4 պահեստը:Հարցը դրվեց քվեարկության,անցավ միաձայն:

Լսեցին Հայաստանի Հանրապետության Լոռու մարզի Ստեփանավան համայնքի մի շարք փողոցների, տեղանվանումների ուղղում կատարելու և Ստեփանավան համայնքի ավագանու 04.05.2011 թվականի «Ստեփանավան քաղաքի Ձախափնյա թաղամասի 4-րդ միկրոշրջանի փողոցներն անվանակոչելու մասին» թիվ 13-ն որոշման հավելված 1-ի՝ 2-րդ, 3-րդ, 19-րդ եվ հավելված 2-ի՝ 8-րդ, 12-րդ, 13-րդ կետերը ուժը կորցրած ճանաչելու մասին

Զեկուցողը Լ. Քալանթարյանը նշեց, որ անհրաժեշտություն է առաջացել Ստեփանավան համայնքի ավագանու 04.05.2011թ. թիվ 13-Ն որոշման հավելված 1-ի,2-րդ,3-րդ,19-րդ և հավելված 2-ի՝ 8-րդ, 12-րդ, 13-րդ կետերում ,ինչպես նաև 409 Դիվիզիա և Օրրան-Լոռի հանդամասի անվանումներում:Առաջարկվում է 409 Դիվիզիա փողոցի անվանումը ուղղել 409 Դիվիզիայի փողոց, Ջալալյաններ փողոցը Ջալալյանների փողոց,Կյուրիկե փողոցը Կյուրիկե Բ-ի փողոցը,Ղարսի փողոցը Կարսի փողոց,Օրրան-Լոռի հանդամասը Օրրան-Լոռի հանդամաս:Համայնքի ավագանին միաձայն քվեարկեց:

Լսեցին Ստեփանավան համայնքի ավագանու չորրորդ նստաշրջանի հերթական նիստի գումարման օրը սահմանելու մասին

Զեկուցողը ՝ Գ. Ղալաչյանը նշեց, որ առաջարկվում է չորրորդ նստաշրջանի հերթական նիստի գումարման օր սահմանել 24.02.2023թ. ժամը 13.30:

Օրակարգը սպառվեց, նիստն ավարտեց իր աշխատանքը: